Як і належыць мастаку-мадэрністу, Язэп Драздовіч унёс свой важкі ўклад у развіццё народнай творчасці, прафесіяналізуючы многія яе віды і ўзбагачаючы іх сваім самабытным і высокім прыкладам. Яго разьба па дрэве, а асабліва маляваныя дываны – узорны прыклад такога мастацкага сінтэзу народнага і прафесійнага, вобразнай явы і мроі, выяўленчай прастаты і эстэтычнай выразнасці, гармоніі.